*Výbor*

 *Národnej rady Slovenskej republiky*

 *pre hospodárske záležitosti*

 148. schôdza výboru

 Číslo: CRD – 978/2023 - VHZ

**453**

**U z n e s e n i e**

**Výboru Národnej rady Slovenskej republiky**

**pre hospodárske záležitosti**

z 8. júna 2023

k vládnemu návrhu zákona o všeobecnej bezpečnosti výrobkov a o zmene a doplnení niektorých zákonov **(tlač 1583);**

**Výbor Národnej rady Slovenskej republiky**

**pre hospodárske záležitosti**

**s ú h l a s í**

s vládnym návrhom zákona o všeobecnej bezpečnosti výrobkov a o zmene a doplnení niektorých zákonov **(tlač 1583);**

**o d p o r ú č a**

 **Národnej rade Slovenskej republiky**

vládny návrh zákona o všeobecnej bezpečnosti výrobkov a o zmene a doplnení niektorých zákonov **(tlač 1583)** schváliť s pozmeňujúcimi a doplňujúcimi návrhmi uvedenými v prílohe;

**p o v e r u j e**

predsedu výboru, aby výsledky rokovania výboru v druhom čítaní zo dňa 9. júna 2023 spolu s výsledkami rokovania ostatných výborov spracoval do písomnej spoločnej správy výborov v súlade s § 79 ods. 1 rokovacieho poriadku Národnej rady Slovenskej republiky a predložil ju na schválenie gestorskému výboru,

spoločného spravodajcu výborov **M. Sulanovú,** aby v súlade s § 80 ods. 2 rokovacieho poriadku Národnej rady Slovenskej republiky informoval o výsledku rokovania výborov a aby odôvodnil návrh a stanovisko gestorského výboru k návrhu zákona uvedené v spoločnej správe výborov na schôdzi Národnej rady Slovenskej republiky.

 Peter **K r e m s k ý, v.r.**

 Peter **L i b a**  predseda výboru

Maroš **K o n d r ó t**

overovatelia výboru

 *Výbor*

 *Národnej rady Slovenskej republiky*

 *pre hospodárske záležitosti*

 148. schôdza výboru

 Príloha k uzneseniu č. 453

**Z m e n y a  d o p l n k y**

**k** **vládnemu návrhu zákona o všeobecnej bezpečnosti výrobkov a o zmene a doplnení niektorých zákonov (tlač 1583)**

V čl. I § 2 písm. b) štvrtom bode sa slová „iná osoba“ nahrádzajú slovami „je inou osobou“.

Ide o jazykovú úpravu.

V čl. I § 4 ods. 2 písm. a) a b) sa slová „adresou alebo sídlom“ nahrádzajú slovami „sídlom alebo miestom“.

Navrhovanou úpravou sa spresňuje identifikácia hospodárskeho subjektu na označení výrobku použitím legislatívne zaužívaných pojmov „sídlo alebo miesto podnikania“ v súlade s § 2 ods. 3 Obchodného zákonníka. Nahrádza sa generálny pojem „adresa“ hospodárskeho subjektu, ktorý by mohol spôsobovať výkladové problémy v aplikačnej praxi.

V čl. I § 4 ods. 4 písm. a) sa slová „spätné prevzatie“ nahrádzajú slovami „spätného prevzatia“.

Ide o jazykové úpravy.

V čl. I § 9 ods. 4 sa slová „spätné prevzatie“ nahrádzajú slovami „spätného prevzatia“.

Ide o formulačné úpravy.

V čl. I § 10 ods. 5 sa slová „adresu alebo sídlo“ nahrádzajú slovami „sídlo alebo miesto“.

Navrhovanou úpravou sa spresňuje identifikácia hospodárskeho subjektu v sankčnom ustanovení použitím legislatívne zaužívaných pojmov „sídlo alebo miesto podnikania“ v súlade s § 2 ods. 3 Obchodného zákonníka. Zo sankčného ustanovenia musí jednoznačne vyplývať zodpovedný hospodársky subjekt, pričom formulácia viažuca sa na „adresu na území Slovenskej republiky“ otvára priestor na rozdielny výklad právnej normy.

V čl. I § 11 ods. 2 sa slová „od prijatia“ nahrádzajú slovami „odo dňa prijatia“.

Ide o spresnenie textu.

V čl. I § 11 ods. 6 sa za číslovku „5“ vkladá spojka „a“.

Ide o gramatickú úpravu, ktorou sa spresňuje navrhovaný text vložením spojky „a“, aby bolo jednoznačne zrejmé, že pri výmene informácií sa postupuje podľa odsekov 1 až 5 paragrafu 11 a podľa osobitného predpisu, ktorým je vykonávacie rozhodnutie komisie (EÚ) 2019/417.